রাত পোহালেই রাজ্য মন্ত্রিসভার ৪২ জন সদস্যকে নিয়ে শপথ নেবেন তৃণমূল কংগ্রেস নেত্রী মমতা বন্দ্যোপাধ্যায়। আজ সম্ভাব্য মন্ত্রীদের নামের তালিকা নিয়ে রাজ্যপাল কেশরী নাথ ত্রিপাঠীর সঙ্গে দেখা করার পরই সেই তালিকা ঘোষণা করেন তৃণমূল কংগ্রেস নেত্রী। তালিকায় পুরনো মন্ত্রীদের নাম থাকলেও পাশাপাশি রয়েছে একঝাঁক নতুন মুখ। রয়েছে চমকও।
 ওয়েব ডেস্ক : রাত পোহালেই রাজ্য মন্ত্রিসভার ৪২ জন সদস্যকে নিয়ে শপথ নেবেন তৃণমূল কংগ্রেস নেত্রী মমতা বন্দ্যোপাধ্যায়। আজ সম্ভাব্য মন্ত্রীদের নামের তালিকা নিয়ে রাজ্যপাল কেশরী নাথ ত্রিপাঠীর সঙ্গে দেখা করার পরই সেই তালিকা ঘোষণা করেন তৃণমূল কংগ্রেস নেত্রী। তালিকায় পুরনো মন্ত্রীদের নাম থাকলেও পাশাপাশি রয়েছে একঝাঁক নতুন মুখ। রয়েছে চমকও। 
শোভন চ্যাটার্জি(মেয়র), শোভনদেব চট্টোপাধ্যায়, আব্দুর রেজ্জাক মোল্লা, শুভেন্দু অধিকারী, অবনী জোয়ারদার, রবীন্দ্রনাথ ঘোষ, চূড়ামণি মাহাত, তপন দাশগুপ্ত, সিদ্দিকুল্লা চৌধুরী, অসীমা পাত্র, বাচ্চু হাঁসদা, গুলাম রব্বানি, সন্ধ্যারানি টুডু, জাকির হোসেন, ইন্দ্রনীল সেন, লক্ষ্মীরতন শুক্লা।      আব্দুর রেজ্জাক মোল্লা। সম্প্রতি তৃণমূল কংগ্রেসে যোগ দিয়েছেন প্রাক্তন এই বাম নেতা। এবার ভাঙড় থেকে নির্বাচনে জিতেছেন। মন্ত্রীদের তালিকায় নাম তুলতে সক্ষমও হলেন। শুভেন্দু অধিকারী। নন্দীগ্রামে তৃণমূল কংগ্রেসকে শক্ত ভিতের উপর দাঁড় করিয়ে দিয়ে একপ্রকার মমতা বন্দ্যোপাধ্যায়ের অন্যতম সেনাপতির কাজ করেছেন এই নেতা। তাই মন্ত্রীদের তালিকায় প্রথম সারিতেই থাকছেন তিনি। রবীন্দ্রনাথ ঘোষ। এক সময়ের বাম দূর্গ বলে পরিচিত কোচবিহারে গত কয়েক বছরে ঘাসফুল ফোটানোর মূল কাণ্ডারী তিনি। তাই অনেকদিন ধরেই 'দিদি'র গুডবুকে থাকা এই নেতাকে এবার মন্ত্রীত্বে রাখার সিদ্ধান্ত নিলেন তৃণমূল কংগ্রেস সুপ্রিমো।
 
চূড়ামণি মাহাত। জঙ্গলমহল থেকে জিতে এবারের নির্বাচনে বিধায়ক তিনি। সেই সঙ্গে এলাকার উন্নয়নেরও কী দায়িত্ব বর্তাবে তাঁর উপর। জানা নেই। তবে, মন্ত্রীদের তালিকায় নাম রয়েছে তাঁরও।